জকিগঞ্জ বাংলাদেশের সিলেট জেলার অন্তর্গত একটি উপজেলা। এটি বাংলাদেশের উত্তর-পূর্ব কোনের সর্বশেষ উপজেলা।   অবস্থান ও আয়তন  সিলেট জেলার অন্তর্গত জকিগঞ্জ উপজেলা বাংলাদেশের সর্ব উত্তর-পূর্বাংশে অবস্থিত। ২৬৫.৬৮ বর্গ কিলোমিটার নিয়ে গঠিত জকিগঞ্জ উপজেলা ২৪°৫১′ উত্তর অক্ষাংশ হতে ২৫°০০′ উত্তর অক্ষাংশ এবং ৯২°১৩′ পূর্ব দ্রাঘিমা হতে ৯২°৩০′ পূর্ব দ্রাঘিমা রেখার মধ্যে অবস্থিত। এই উপজেলার উত্তরে কানাইঘাট উপজেলা ও ভারতের মেঘালয়, পূর্ব ও দক্ষিণে ভারতের আসাম, পশ্চিমে বিয়ানীবাজার উপজেলা।প্রসঙ্গ জকিগঞ্জ ইতিহাস ও ঐতিহ্য, পৃ: ১-২   প্রশাসনিক এলাকা  জকিগঞ্জ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জকিগঞ্জ থানার আওতাধীন।  পৌরসভা:  জকিগঞ্জ  ইউনিয়নসমূহ:  ১নং বারহাল  ২নং বীরশ্রী  ৩নং কাজলসার  ৪নং খলাছড়া  ৫নং জকিগঞ্জ  ৬নং সুলতানপুর  ৭নং বারঠাকুরী  ৮নং কসকনকপুর  ৯নং মানিকপুর  এ উপজেলায় মোট ১১৫ মৌজা এবং ২৮৬ গ্রাম রয়েছে।   নামকরণ  কুশিয়ারা নদীর তীরে ৩৬০ আউলিয়ার একজন হযরত শাহ জাকি রহ. নামে একজন আউলিয়ার মাযার ছিল। তাঁর মাযারকে কেন্দ্র করে যে সাপ্তাহিক বাজার বসত, তা জাকিগঞ্জ নামে পরিচিতি লাভ করে। পরবর্তীকালে উক্ত বাজারের নামে এই এলাকার নামকরণ করা হয় জকিগঞ্জ।   জনসংখ্যার উপাত্ত  আয়তন: ২৬৭বর্গ কিলোমিটার, জনসংখ্যা: ২,৪২,৫৬১ জন, পুরুষ: ১,২২,০৬১ জন, মহিলা: ১,২০,৫০০ জন, জনসংখ্যার ঘনত্ব: প্রতি বর্গকিলোমিটারে ৮৯০ জন।   শিক্ষা  উচ্চ মাধ্যমিক কলেজ: ৭টি (১টি সরকারি, ৬টি বেসরকারি), মাধ্যমিক বিদ্যালয়: ২২টি, সরকারি প্রাথমিক বিদ্যালয়: ১০৭টি, কমিউনিটি প্রাথমিক বিদ্যালয়: ৫টি, রেজিস্টার্ড বেসরকারী প্রাথমিক বিদ্যালয়: ১৯টি, মাদ্রাসা: দাখিল ও কামিলসহ ২১ টি সরকারি মাদ্রাসা ও প্রায়  ৫২ টি কওমী মাদ্রাসা), সাক্ষরতার হার: ৭৮%। জকিগঞ্জে কোনো বিশ্ববিদ্যালয় নেই। উল্লেখযোগ্য শিক্ষা প্রতিষ্ঠানের মধ্যে   বাদেদেওরাইল ফুলতলী কামিল মাদ্রাসা  ইছামতি দারুল উলুম কামিল মাদ্রাসা জামিয়া মোহাম্মদিয়া দারুস সুন্নাহ লামারগ্রাম টাইটেল মাদ্রাসা(বালিকা শাখাসহ) জামিয়া ইসলামিয়া ফয়জে আম মুনশিবাজার মাদ্রাসা। জামিয়া মাদানিয়া ক্বাসিমুল উলুম শাহবাগ মাদ্রাসা। জামিয়া মোহাম্মদিয়া হাড়িকান্দি মাদ্রাসা। জামিয়া ইসলামিয়া ভরণ সুলতানপুর হাফিজিয়া ও মহিলা মাদ্রাসা। দারুল আযকার এন্ড ইসলামিক ক্যালচারাল সেন্টার কলাকোটা। জামিয়া ইসলামিয়া ভরণ ছায়িদিয়া মাইজকান্দি মাদ্রাসা। জকিগঞ্জ সরকারি কলেজ। জকিগঞ্জ ফাযিল সিনিয়র মাদ্রাসা।   অর্থনীতি  জনগোষ্ঠীর আয়ের প্রধান উৎস কৃষি ৪৬.০৬%, অকৃষি শ্রমিক ৯.০৬%, শিল্প ০.৭৪%, ব্যবসা ১২.৮৪%, পরিবহন ও যোগাযোগ ১.৬৪%, চাকরি ৫.৮০%, নির্মাণ ১.৮৪%, ধর্মীয় সেবা ১.১৯%, রেন্ট অ্যান্ড রেমিটেন্স ৬.৯৩% এবং অন্যান্য ১৩.৯০%।  বিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসুচির আওতাধীন। তবে ১৭.৫৪% পরিবারের বিদ্যুৎ ব্যবহারের সুযোগ রয়েছে। পানীয়জলের উৎস নলকূপ ৩৬.৮৩%, ট্যাপ ১.৬১%, পুকুর ৫৯.৮১% এবং অন্যান্য ১.৭৪%। এ উপজেলার ১৮.১৯% নলকূপের পানিতে মাত্রাতিরিক্ত আর্সেনিকের উপস্থিতি প্রমাণিত হয়েছে। স্যানিটেশন ব্যবস্থা এ উপজেলার ৯৮.৫০% পরিবার স্বাস্থ্যকর এবং ১.৫০%  পরিবার অস্বাস্থ্যকর ল্যাট্রিন ব্যবহার করে। স্বাস্থ্যকেন্দ্র হাসপাতাল ৪,  উপজেলা স্বাস্থ্যকেন্দ্র ১,  ইউনিয়ন স্বাস্থ্য ও পরিবার কল্যাণ কেন্দ্র ১০ কমিউনিটি ক্লিনিক ২৬টি।   উল্লেখযোগ্য ব্যক্তিত্ব   শিতালং শাহ- সুফি কবি   গুরুসদয় দত্ত- ব্রতচারী আন্দোলনের প্রতিষ্ঠাতা, শিক্ষাবিদ,লোকসাহিত্য গবেষক ও সরকারি কর্মকর্তা  ডক্টর ত্রিগুণা সেন -প্রখ্যাত শিক্ষাবিদ, রাজনীতিবীদ,ভারতের কেন্দ্রীয় শিক্ষামন্ত্রী  আল্লামা উবায়দুল হক- জাতীয় মসজিদের সাবেক খতিব, প্রখ্যাত আলেমে দ্বীন ও ইসলামি চিন্তাবিদ।   আব্দুল গফফার মামরখানী - দেওবন্দি ইসলামি পণ্ডিত ও রাজনীতিবিদ  মোর্শেদ আহমেদ চৌধুরী: সুচিকিৎসক।   শামসুল উলামা আল্লামা ফুলতলী ছাহেব কিবলাহ র.-উপমহাদেশের যুগশ্রেষ্ঠ আলেম,শিক্ষাবিদ, লেখক, গবেষক  ও সমাজসংস্কারক।  এম. এ. হক- প্রাক্তন ভূমি প্রশাসন ও ভূমি সংস্কারমন্ত্রী।   সালমান শাহ -অভিনেতা।   স্যার আখলাকুর রহমান চৌধুরী -ব্রিটিশ হাইকোর্টের প্রথম বাংলাদেশি বংশোদ্ভূত বিচারপতি এবং নাইট উপাধিপ্রাপ্ত তৃতীয় বাঙালি   হাফিজ আহমদ মজুমদার- এমপি, অর্থনীতিবিদ (চেয়ারম্যান,পূবালী ব্যাংক লি.), শিক্ষাবিদ।  এম এ লতিফ- সাবেক এমপি।  মাওলানা ওবায়দুল হক- সাবেক এমপি। (১৯৯১)  ব্রিগেডিয়ার অব. এম আর মজুমদার - সাবেক এমপি।  ফজলুল হক (বীর প্রতীক)  আলা বখশ- ষোড়শ শতাব্দীর আলিমে দ্বীন  মো:হবিবুর রহমান - প্রখ্যাত আলিম ও শায়খুল হাদিস  দর্শনীয় স্থান  আল্লামা আব্দুল লতিফ চৌধুরী ফুলতলী সাহেব ক্বিবলা রাহ: এর মাজার ও বাড়ী।  গায়েবী দিঘি মসজিদ;  তিন নদীর মোহনা; আমলশীদ  কাস্টমস ঘাট, জকিগঞ্জ বাজার সংলগ্ন  আমলশীদ স্থল বর্ডার।  সাজিদ রাজার বাড়ি, আটগ্রাম বাজার।  জান্নাত পার্ক, কালিগঞ্জ বাজার।   ফুলের দিঘী,বিয়াবাইল।  মরিচা বাগান বাড়ি।   সামাদ বাগান,কাচারচক। শাহ শিতালং রহমাতুল্লাহি আলাইহির মাজার। জমিদার যোগীন্দ্রনাথ মোহন দত্তের বাড়ি,মাসুম বাজার,বীরশ্রী,জকিগঞ্জ,সিলেট।(মাসুম বাজার থেকে  এক দেড় কিলোমিটার দক্ষিণে। হযরত মাওলানা শায়খ মামরখানি রাহি.এর কবর ও তাঁর প্রতিষ্টিত ঐতিহ্যবাহী মুনশিবাজার মাদ্রাসা,মুনশীপাড়া,জকিগঞ্জ,সিলেট।  হাট-বাজার  জকিগঞ্জ ( কুশিয়ারা নদীর তীরবর্তী একটি পৌরশহর)  কালীগঞ্জ বাজার   বাবুরবাজার  আটগ্রাম বাজার  শরীফগঞ্জ বাজার   ঈদগাহ বাজার  সোনাসার বাজার  থানা বাজার  ভরণ বাজার  কামালগঞ্জ বাজার  গঙ্গাজল বাজার  ইউনিয়ন অফিস বাজার  চেংগর বাজার  ছুকর বাজার  রতনগঞ্জ বাজার  শাহবাগ বাজার  শাহগলী বাজার  মাসুম বাজার  বরইতল বাজার  মইয়াখালি বাজার  মাদারখাল বাজার  মাদ্রাসা বাজার  মুনশিবাজার  লক্ষীবাজার  হাজিগঞ্জ বাজার  ঘাটর বাজার  গোটারগ্রাম বাজার  টুকের বাজার   আরও দেখুন   সিলেট জেলা  সিলেট বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:জকিগঞ্জ উপজেলা বিষয়শ্রেণী:সিলেট জেলার উপজেলা